Viborger Samler, 1830-07-24
Fra General Grev Bourmont er indløben folgende Depesche til Fyrst Polignac: Fra Kassaba, den 5te Juli, Kl. 3 Eftermiddag. Min Fyrste, Beskydningen af Keiserfortet blev udsat til igaar, for at lade alle Beleiringsbatterierne virke paa eengang. Natten imellem den 29de og 30te Juni vare Løbegravene aabnede. Fra nu af blev Arbeidet intet Øieblik afbrudt. Om Natten og selv i de Timer, da Arbeiderne sædvanligen afløses, skjød Fjenden kun lidet. Om Dagen listede tyrkiske og arabiske Skarpskytter sig under Beskyttelse af Krattet ned i Huulveien, der befandt sig paa den venstre Side af Angrebsarbeidet. De saarede temmeligt mange Mennesker; dog bleve Tropperne snart dækkede af Brystværn. Man maatte vente eftertrykkelige Udfald. Stillingen i Keiserfortet satte Fjenden i Stand til uden Fare at samle sig foran Kassaba. Han har ikke benyttet denne Fordeel. J Øvrigt var der truffet alle Anstalter for at modtage ham godt, da Batterierne vare blevne anlagte med forhausende Hurtighed. Blandt de 26 Jldsvælg, hvormed de vare besatte, talte man til 24 Pundinger, sex 16 Pundinger, fire Mørsere af 10 og 6 Haubitser af 8 Tommers Gjennemsnit. Jgaar var Alt beredt for Dagens Anbrud. Kl. 4 om Morgenen, gav en Raket Signalet og Jlden begyndte. Fjenden besvarede den yderst levende i 3 Timer. Uagtet de tyrkiske Kanonerer ved Udvidelsen af Skydehullerne næsten stode blottede, blev de dog tappert paa deres Poster, men kunde ikke i Længden holde ud mod Vores Færdighed, og Uforsagthed, hvem General Lahitte ansporede ved sit modige Exempel. Kl. 1 var Jlden fra Fortet bragt til at tie. Vore Batterier vedbleve at ødelægge Forsvarsværkerne. Der blev givet befaling at skyde Bresche, og allerede begyndte man med Udførelsen, da en frygtelig Explosion Kl. 10 gjorde en Deel af Slottet usynlig; Jldstotter og Skyer af Støv og Rog stege til en utrolig Høide; Stene flør i alle Retninger, uden dog at foranledige stor Skade. General Hurel havde Commanden i Løbegravene, og spildte intet Øieblik, inden han tilbagelagde den mellem vore Tropper og Slottet værende Afstand og opstillede dem midt i Ruinerne. Man har bragt i Erfaring, at Slottets Forsvarere, efterat have tabt Modet, Kl. 9 vare vendte tilbagetil Staden under det Udraab, at man opoffrede dem til ingen Nytte. Herpaa havde Deien givet befaling at sprænge Slottets Krudtmagazin i Luften. Kl. 2 bragte man en Parlamentair til mig paa Keiserslottets Ruineer. Det var Deiens Secretair. Han tilbød sig at holde Frankrig skadesløs fra Krigsomkostningerne. Jeg svarede ham; at fremfor Alt maattte Kassaba, Forterne og Havnene overgives til de franske Tropper. Han syntes at drage i Tvivl, at disse Betingelser vilde blive antagne, men tilstod dog, at Deien selv ved sin Haardnakkenhed havde foraarsaget sin Ulykke. "Naar Algiererne - sagde han - befinde sig i Krig med Kongen af Frankrig, maae de ikke forrette deres Aftenbon, for de have erholdt Fred. Han vendte tilbage til Algier. Strax derpaa bleve to af de rigeste Maurer afsendt fra Deien. De skjulte ikke, at Skrækken blandt Jndvaanerne havde naaet den høieste Grad, og at øieblikkelig Underhandling var Enhvers største Ønske. De bade, at Jlden maatte ophøre, og tilføiede det Løvte, at Stadens Artillerie da ligeledes skulde tie. Nu standsede Fjendtlighederne. Heraf betjente General Valaze sig, for at aabne Communicationer foran Keiserslottet. Kl. 3. vendte Secretairen tilbage, ledsaget af den engelske Consul og Vice-Consul. Han ønskede en skrivtlig Opsættelse af Fredsbetingelserne. Dette skeede, og jeg tilstillede ham et Actstykke, hvoraf her følger vedlagt en Afskrivt. Kl. 4 indfandt Secretairen sig tredie Gang. Deien ønskede, at man vilde sende ham en Tolk, for at han rigtigt kunde forstaae Alt, hvad man forlangte af ham. Hr. Braschewitz, forhen overste Tolk ved den ægyptiske Hær, begav sig til Kassaba. Saasnart Deien var bleven underrettet og Conventionsforslaget, erklærede han sig beredt til, i fuld Tillid til den franske Loyalitet, at antage dets Betingelser. Jeg havde undertegnet Conventionen; han satte sit Segl derunder, men ønskede en Forlængelse af Vaabenstilstanden til idag Middag, for at have Tid til at samle sit Raad, og bevæge det til at underskrive de paalagte Betingelser. Jlden standsedes indtil videre Ordre. Jmidlertid fortsatttes Arbeiderne, og idag i Dagbrækningen forbandt allerede en Communication af 800 Metres Keiserslottet med det Punct, hvor et Breschebatterie skulde opretttes mod Kassaba. Jdag ere de tvende Maurer vendte tilbage. Deien havde overdraget dem at bekræfte den Forpligtelse, som han havde overtaget ved at paatrykke sit Segl. Men han ønskede en Udsættelse af Occupationen i 24 Timer. Jeg forlangte, at forterne, Havnen og Staden skulde Kl. 11 om Formiddagen overgives til de franske Tropper. Deien indvilligede, og i dette Øieblik vaier Frankrigs Banner, paa den Stads Taarne, hvis Ydmyggelse i saa mange Aarhundreder har været Formaalet for hele Europas Ønsker. Deien har trukken sig tilbage til et Privathuus i Staden, som var hans Bolig, førend han flyttede ind i Kassaba. Den af mig overtagne Forpligtelse, at skaffe hans Person Agtelse, skal troligen blive holdt. Generalen tildeeler nu Tropperne af alle Vaabenarter den fortjente Roes, anpriser Fordelene ved det nye Artilleriesystem o. s. v.) Den offentlige Eiendom er lagt under Segl, og der skal nu skrides til Optagelsen af et Jnventarium derover. Herpaa følger Overeenskomsten mellem Overgeneralen og Deien. 1) Kassabas Fort, alle andre af Algier afhængige Forter og denne Stads Havn skulle Kl. 10 i Formiddag overleveres til de franske Tropper. 2) Den franske Hærs Overgeneral forpligter sig til at sikkre Deien af Algier hans Frihed, og personlige Eiendom. 3) Det skal staae Deien frit for at begive sig med sin Familie og Eiendom til et Sted som han selv kan bestemme, og saa længe som han bliver i Algier, skal han og hans hele Familie staae under Overgeneralens Beskyttelse. En Livvagt skal garantere hans Persons og Families Sikkerhed. 4) Overgeneralen sikkrer alle Soldater, af Militsen de samme Fordeele og den samme Beskyttelse. 5) Udøvelsen af den muhamedanske Religion bliver fri. Beboernes Frihed af alle Classer, deres Religion, deres Eiendom, Handel og Jndustrie skull forblive uantastede. Deres Koner skulle respecteres hvortil Overgeneralen forpligter sig ved sit Æresord. 6) Udvexlingen af denne Convention skal finde Sted før Kl. 10 i Formiddag, og de franske Tropper skulle derpaa strax besætte Kassaba og de andre Forter i Staden og ved Kysten. J Leiren for Algier, den 5te Juli 1830 (Undertegnet) Grev Bourmont. Deiens Segl. Generallieutenant, Chef for Generalstaben, Baron Desprez. (Den officielle Telegraphberetning, at Staden havde overgivet sig paa Discretion, var altsaa usand.)